CELEX: E2016J0001
Language: et
Date: 2016-12-15 00:00:00
Title: Kohtu otsus, 15. detsember 2016, kohtuasjas E-1/16 — Synnøve Finden AS vs. Norra valitsus, mida esindab põllumajandus- ja toiduministeerium (EMP lepingu reguleerimisalasse kuuluvad tooted – Piimatooted – Riigiabi – Riigi ressursid – Mõju kaubandusele ja konkurentsi moonutamine – Asutamisvabadus)

27.4.2017   
            
            
               ET
            
            
               Euroopa Liidu Teataja
            
            
               C 133/4
            
         KOHTU OTSUS,
   15. detsember 2016,
   kohtuasjas E-1/16
   Synnøve Finden AS vs. Norra valitsus, mida esindab põllumajandus- ja toiduministeerium
   (EMP lepingu reguleerimisalasse kuuluvad tooted – Piimatooted – Riigiabi – Riigi ressursid – Mõju kaubandusele ja konkurentsi moonutamine – Asutamisvabadus)
   (2017/C 133/04)
   Kohtuasjas E-1/16, Synnøve Finden AS vs. Norra valitsus, mida esindab põllumajandus- ja toiduministeerium, on Oslo ringkonnakohus (Oslo tingrett) esitanud kohtule EFTA järelevalveameti ja kohtu asutamist käsitleva EFTA riikide vahelise lepingu artikli 34 alusel TAOTLUSE, mis käsitleb Euroopa Majanduspiirkonna lepingu tõlgendamist, eriti selle artikleid 31 ja 61; kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 15. detsembril 2016 järgmise resolutiivosaga otsuse:
   
               1.
            
            
               EMP lepingu artiklit 61 tuleb tõlgendada nii, et riiklike õigusaktidega ette nähtud mehhanism, mille kohaselt antakse ettevõtjale 0,50 NOK liitri kohta koguse eest kuni 100 miljonit liitrit teatud toodete levitamiseks ning millest osad kuuluvad EMP lepingu kohaldamisalasse, kujutab endast riigiabi meedet eeldusel, et eelotsusetaotluse esitanud kohus, võttes arvesse kõiki talle esitatud faktilisi asjaolusid ja lähtudes kohtu antud juhistest leiab, et tegemist on sekkumisega riigi poolt või riigi ressursside kaudu, sekkumine kaldub mõjutama EMP riikide vahelist kaubandust, see annab abisaajale valikulise eelise ning see kahjustab või ähvardab kahjustada konkurentsi. Eelotsusetaotluse esitanud kohtu tõdemusel rikuks see süsteemi, mille suhtes kohaldatakse teatamise kohustust vastavalt EFTA riikide vahel järelevalveameti ja kohtu asutamise kohta sõlmitud lepingu 3. protokolli I osa artikli 1 lõikele 3.
            
         
               2.
            
            
               Juhul kui riigiabikava on lahutamatult seotud teatud toodetega üksnes väljaspool EMP lepingu reguleerimisala, tuleb sellest meetmest teatada EFTA järelevalveametile.
            
         
               3.
            
            
               Siseriiklikul kohtul ei ole põhjust hinnata riigiabikava lähtuvalt EMP lepingu artiklis 31 osutatud asutamisvabadusest, välja arvatud juhul, kui seda on võimalik hinnata eraldi riigiabi meetme õigusaktidest.